सचिन पायलट बोले- राजस्थान को लेकर फैसला जल्दी होना चाहिए, विधायक दल की बैठक नहीं होने देने का मामला
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar विश्व हिंदी सम्मेलन में विदेश मंत्री जयशंकर ने फिजी के राष्ट्रपति के साथ डाक टिकट जारी किया - नालंदा में हनुमान मंदिर में आरती के दौरान पुलिस का लाठीचार्ज
कांग्रेस नेता सचिन पायलट ने कहा कि पिछले साल जयपुर में पार्टी विधायक दल की बैठक में नहीं होने दी गई थी। इसके लिए जिम्मेदार नेताओं के खिलाफ कार्रवाई में ‘अत्यधिक देरी' हो रही है। राजस्थान में हर पांच साल में सरकार बदलने की परंपरा बदलनी है तो राजस्थान में कांग्रेस से जुड़े मामलों पर जल्द फैसला करना होगा।
एजेंसी को दिए इंटरव्यू में पायलट ने CM अशोक गहलोत के करीबी माने जाने वाले तीन नेताओं को चार महीने पहले दिए गए शोकॉज नोटिस का हवाला दिया। उन्होंने कहा कि कांग्रेस की अनुशासनात्मक कार्रवाई समिति, एके एंटनी, पार्टी अध्यक्ष मल्लिकार्जुन खड़गे और कांग्रेस नेतृत्व ही इसका सही जवाब दे सकते हैं कि मामले में देरी क्यों को रही है।
सचिन ने कहा कि विधायक दल की बैठक 25 सितंबर को CM ने बुलाई थी। यह बैठक नहीं हो सकी। तत्कालीन कांग्रेस अध्यक्ष सोनिया गांधी के निर्देशों का पालन नहीं किया गया। बैठक में जो भी होता वो अलग मुद्दा था, लेकिन बैठक ही नहीं होने दी गई।' जो लोग बैठक नहीं होने देने और समानांतर बैठक बुलाने के लिए जिम्मेदार थे उन्हें अनुशासनहीनता को लेकर नोटिस दिए गए थे। मुझे मीडिया के माध्यम से यह जानकारी मिली कि इन नेताओं ने नोटिस के जवाब दे दिए हैं। कांग्रेस कमेटी की तरफ से अब तक कोई निर्णय नहीं लिया गया है। 
आज की अन्य बड़ी खबरें...
लीबिया से यूरोप जा रही बोट समुद्र में पलटी, 73 माइग्रेंट्स के मारे जाने की आशंका, 11 शव मिले
लीबिया से यूरोप जा रही एक बोट समुद्र में पलट गई। हादसे में 73 माइग्रेंट्स के मारे जाने की आशंका है। यूनाइटेड नेशंस इंटरनेशनल ऑर्गनाइजेशन फॉर माइग्रेंट्स ने कहा कि बोट मंगलवार को पलटी। लीबिया के अधिकारियों ने अब तक 11 लोगों के शव बरामद कर लिए हैं। नाव में 80 माइग्रेंट्स सवार थे। ये लीबिया की राजधानी त्रिपोली से 80 किलोमीटर दूर कसर अल-खैर गांव से यूरोपीय तटों के लिए रवाना हुए थे। 7 माइग्रेंट्स तैरकर बाहर आ गए। बाकी की तलाश की जा रही है।
पश्चिमी पनामा में बुधवार तड़के माईग्रेंट्स की एक बस खाई में गिर गई, 39 की मौत
पश्चिमी पनामा में बुधवार तड़के माईग्रेंट्स की एक बस खाई में गिर गई। हादसे में कम से कम 39 प्रवासियों की मौत हो गई और लगभग 20 घायल हो गए। अधिकारियों ने मारे गए लोगों की राष्ट्रीयता के बारे में अभी कुछ नहीं बताया है। माइग्रेंट्स ने कोलंबिया से डेरेन गैप को पार कर लिया था। पनामा की सरकार आमतौर पर डेरेन को पार करने वाले प्रवासियों को पनामा के दूसरी तरफ कोस्टा रिका सीमा के पास एक शिविर में ले जाती है। पनामा की राष्ट्रीय आव्रजन सेवा की निदेशक समीरा गोज़ाइन ने कहा कि ऐसा लगता है ड्राइवर ने हाईवे पर जाने के लिए मुड़ने की कोशिश की तो हादसा हो गया।
लेफ्टिनेंट जनरल एमवीएस कुमार वाइस चीफ ऑफ आर्मी स्टाफ नियुक्त
लेफ्टिनेंट जनरल एमवीएस कुमार को सेना कमांडर के पद पर प्रमोट किया गया है। साथ ही उन्हें नया वाइस चीफ ऑफ आर्मी स्टाफ नियुक्त किया गया है। वह वर्तमान में सेना मुख्यालय में डिप्टी चीफ ऑफ आर्मी स्टाफ (स्ट्रैटजी) हैं।
टीपू सुल्तान के सभी फॉलोअर्स को मार दें, कर्नाटक भाजपा अध्यक्ष ने की विवादित अपील
कर्नाटक भाजपा प्रमुख नलिन कुमार कतील ने लोगों से टीपू सुल्तान के सभी उत्साही फॉलोअर्स को मारने की अपील की है। उन्होंने कहा कि टीपू सुल्तान के वंशजों को खदेड़कर जंगलों में भेज देना चाहिए। कतील पहले भी अपने बयानों के लिए विवाद में रहे हैं। इस महीने की शुरुआत में, कतील ने यह दावा करके विवाद खड़ा कर दिया था कि राज्य में आगामी विधानसभा चुनाव ‘टीपू बनाम सावरकर’ होंगे। कांग्रेस ने टीपू जयंती मनाने की अनुमति दी, जिसकी जरूरत नहीं थी और सावरकर के बारे में अपमानजनक बात की।
रीवा में सिंधिया के क्रिकेट शॉट से बीजेपी कार्यकर्ता का सिर फूटा; अस्पताल में भर्ती कराया
रीवा में केंद्रीय मंत्री ज्योतिरादित्य सिंधिया ने बुधवार को क्रिकेट खेला। इस दौरान उनके एक शॉट से गेंद भाजपा कार्यकर्ता से सिर पर जा लगी। इससे विकास मिश्रा नाम के कार्यकर्ता का सिर फूट गया। उसे अस्पताल में भर्ती कराया गया है। सिंधिया बुधवार को MPCA के मैदान का उद्घाटन करने पहुंचे थे। इस दौरान उन्होंने क्रिकेट भी खेला। अस्पताल में कार्यकर्ता के हालचाल जानने के लिए ज्योतिरादित्य सिंधिया, पूर्व मंत्री राजेंद्र शुक्ला, सांसद जनार्दन मिश्रा पहुंचे।
राहुल गांधी निजी दौरे पर कश्मीर पहुंचे, 
कांग्रेस नेता राहुल गांधी बुधवार को निजी दौरे पर कश्मीर पहुंचे। श्रीनगर आने के बाद राहुल गुलमर्ग के स्की रिसोर्ट पहुंचे और टूरिस्ट से मिले। राहुल ने गेंडोला से स्कीईंग करने पहुंचे। यहां उन्होंने स्कीईंग भी की। इस दौरान मीडिया ने बात करना चाही तो राहुल ने केवल नमस्कार कहा।
ग्रेटर नोएडा के इकोटेक क्षेत्र में कैमिकल से भरे ड्रम्स में आग लगी, फायर ब्रिगेड मौके पर पहुंची
ग्रेटर नोएडा के इकोटेक थाना क्षेत्र में कैमिकल से भरे ड्रम्स में बुधवार को आग लग गई। इसमें एक वाहन जलकर खाक हो गया। बताया जाता है कि जहां घटना हुई वहां पास ही एक पेट्रोल पंप भी है। आसपास काफी पेड़ पौधे होने से आग काफी तेजी से फैली। लोगों ने पहले तो अपने स्तर पर आग बुझाने की कोशिश की लेकिन आग बढ़ती देख फायर ब्रिगेड को सूचना दी।
गुजरात में खड़े ट्रक में जा घुसा यात्री वाहन, 4 महिलाओं सहित 6 लोगों की मौत
गुजरात के पाटन जिले के राधनपुर के पास बुधवार को हाईवे पर खड़े ट्रक में यात्री वाहन जा घुसा। टक्कर से चार महिलाओं सहित छह लोगों की मौत हो गई। हादसे में आठ लोग घायल हुए हैं। प्रारंभिक जानकारी के अनुसार हादसा जीप का टायर फटने से हुआ।
छत्तीसगढ़ के नारायणपुर में IED धमाका, ITBP का जवान घायल
छत्तीसगढ़ के नारायणपुर में IED धमाके में ITBP की 29वीं बटालियन का एक जवान मामूली रूप से घायल हो गया। एसपी पुष्कर शर्मा ने धमाके की पुष्टि की है।
तेलंगाना में बस और ट्रक की टक्कर, कंडक्टर की मौत; 10 यात्री घायल
तेलंगाना के जगतियाल में एक बस और ट्रक की टक्कर हो गई। हादसे में कंडक्टर की मौत हो गई, जबकि बस सवार 10 यात्री घायल बताए जा रहे है। मीडिया रिपोर्ट्स के मुताबिक, ट्रक अपोजिट तरफ से आ रहा था। इसके चलते दोनों की टक्कर हो गई।
जर्मनी की लुफ्थांसा एयरलाइन्स के कम्प्यूटर सिस्टम में खराबी, दर्जनों फ्लाइट्स रद्द, एयरपोर्ट्स पर अफरा-तफरी
जर्मनी की लुफ्थांसा एयरलाइन्स के कम्प्यूटर सिस्टम में बुधवार को बड़ी तकनीकी खराबी आई। इसके चलते दर्जनों उड़ानें रद्द कर दी गईं। कंपनी ने अपने बयान में कहा- IT सिस्टम फेल होने की वजह से यह दिक्कत हुई है। इसे जल्द से जल्द दुरुस्त करने की कोशिश जारी है। हम इस मामले की जांच भी कर रहे हैं कि आखिर पूरे ग्रुप के IT सिस्टम पर इसका असर कैसे हुआ।
इस बीच, जर्मनी के कई एयरपोर्ट्स पर अफरा-तफरी की स्थिति है। हजारों यात्री चेक इन के लिए इंतजार कर रहे हैं। पिछले महीने अमेरिका में भी इसी तरह की दिक्कत सामने आई थी और इसकी वजह से हजारों फ्लाइट्स कैंसिल करनी पड़ी थीं। पढ़ें पूरी खबर...
तमिलनाडु में चार स्कूली छात्राओं की कावेरी नदी में डूबने से मौत, टूर के दौरान हादसा हुआ
तमिलनाडु में पुदुकोट्टई जिले के विरालिमलाई में सरकारी स्कूल की चार छात्राओं की करूर जिले के मयानूर में कावेरी नदी में डूबने से मौत हो गई। पुलिस ने बताया कि स्कूल के टूर के दौरान यह हादसा हुआ। सभी छात्राओं के शव नदी से निकाल लिए गए हैं।
झारखंड के पलामू में दो समुदायों के बीच झड़प, शिवरात्रि पर तोरणद्वार बनाने को लेकर हुआ विवाद
झारखंड के पलामू में दो समुदायों के बीच झड़प हो गई। बताया जा रहा है कि ये पूरा विवाद शिवरात्रि पर तोरणद्वार बनाने को लेकर हुआ है। जिसको लेकर दो समुदायों के बीच पहले बहस हुई, फिर देखते-देखते पत्थरबाजी होने लगी। घटना के दौरान कई गाड़ियों में आग लगा दी गई। घटना में कई लोगों के घायल होने की खबर है। इलाके में धारा 144 लगाई गई है। पुलिस मौके पर पहुंच चुकी है। हालांकि, अभी तक किसी के गिरफ्तारी नहीं हुई है। पुलिस के मुताबिक, इलाके में अतिरिक्त पुलिसबल बुलाई गई है। पूरी खबर यहां पढ़ें...
न्यूजीलैंड में 6.1 तीव्रता का भूकंप, परपरौमू शहर से 50 किमी की दूरी पर था केंद्र
न्यूजीलैंड के वेलिंगटन में भूकंप के तेज झटके महसूस किए गए हैं। रिक्टर स्केल पर भूकंप की तीव्रता 6.1 दर्ज की गई। भूकंप का केंद्र परपरौमू शहर से 50 किमी की दूरी पर था। फिलहाल किसी नुकसान की कोई खबर नहीं है। पूरी खबर यहां पढ़ें...
बिहार के नालंदा में हनुमान मंदिर में आरती के दौरान पुलिस का लाठीचार्ज, 12 से ज्यादा घायल
बिहार के नालंदा में मंगलवार शाम को हनुमान मंदिर में आरती कर रहे लोगों पर पुलिस ने लाठीचार्ज कर दिया। पुलिस की मारपीट और भगदड़ में 12 लोगों को चोटें आई हैं। बताया जा रहा है कि आरती के वक्त मंदिर के बाहर से पुलिस की गाड़ी निकल रही थी। मंगलवार की वजह से मंदिर के बाहर भीड़ भी थी। पुलिस की गाड़ी जाम में फंस गई। पुलिस ने लोगों को हटाने के लिए लाठीचार्ज कर दिया। पूरी खबर यहां पढ़ें...
कोयंबटूर कार सिलेंडर ब्लास्ट केस में NIA की 60 से ज्यादा जगहों पर छापेमारी, तमिलनाडु, कर्नाटक और केरल में चल रही रेड
राष्ट्रीय जांच एजेंसी (NIA) ने कोयंबटूर कार सिलेंडर ब्लास्ट मामले में तमिलनाडु, कर्नाटक,और केरल में कई जगहों पर छापेमारी की। जानकारी के मुताबिक, जांच एजेंसी ISIS से जुड़े लोगों का पता लगा रही है। सूत्रों के अनुसार, NIA की टीम 60 अलग-अलग जगहों पर जांच कर रही है। पूरी खबर यहां पढ़ें...
लाइफ मिशन घोटाले में ED ने केरल CM के पूर्व चीफ सेक्रेटरी को अरेस्ट किया
प्रवर्तन निदेशालय (ED) ने केरल के मुख्यमंत्री के पूर्व प्रधान सचिव एम शिवशंकर को लाइफ मिशन घोटाले में गिरफ्तार कर लिया है। इस मामले में यह पहली गिरफ्तारी है। बाद में कोर्ट ने उन्हें 5 दिन की ED कस्टडी में सौंप दिया। UNITAC के MD संतोष एपन ने कहा था कि आरोपी स्वप्ना सुरेश ने प्रोजेक्ट के लिए 4.48 करोड़ की रिश्वत ली थी। स्वप्ना सुरेश और सरिथ पीएस ने आरोप लगाया कि इसमें शिवशंकर का हाथ है।
मामला राज्य सरकार की LIFE मिशन प्रोजेक्ट से जुड़ा है। जिसमें त्रिशूर के वडक्कनचेरी में 140 परिवारों के लिए घर बनाए जाने थे।
कनाडा के मिसिसॉगा में राम मंदिर पर लिखे भारत विरोधी नारे, 1 साल में चौथी घटना
कनाडा के मिसिसॉगा में बने राम मंदिर पर भारत विरोधी और PM मोदी के खिलाफ नारे लिखे गए। मंदिर के एक हिस्से पर डिक्लेयर मोदी टेरेरिस्ट और दूसरी तरफ संत भिंडरावाला को शहीद बताया गया है। टोरंटो में भारत के महावाणिज्य दूतावास ने मंगलवार को राम मंदिर पर नारे लिखने की निंदा की। साथ ही कनाडा के अधिकारियों से घटना की जांच करने और अपराधियों के खिलाफ कार्रवाई करने का अनुरोध किया।
दूतावास ने ट्वीट किया, "हम मिसिसॉगा में राम मंदिर पर भारत विरोधी नारे लिखने की कड़ी निंदा करते हैं। हमने इस घटना की जांच करने और अपराधियों पर कार्रवाई करने की अपील की है।"
यह पहली बार नहीं है कि कनाडा में किसी हिंदू मंदिर पर भारत विरोधी नारे लिखे गए हैं। इससे पहले जनवरी में कनाडा के ब्रैम्पटन में हिंदू मंदिर पर नारे लिखे गए थे। जिससे भारतीय समुदाय में आक्रोश फैल गया था।
हैदराबाद में गोदावरी एक्सप्रेस के 6 डिब्बे पटरी से उतरे, सभी यात्री सुरक्षित
बुधवार सुबह हैदराबाद के बीबीनगर से घाटकेसर के बीच गोदावरी एक्सप्रेस के 6 डिब्बे पटरी से उतर गए। यह घटना सुबह 6.10 बजे हुई। ट्रेन विशाखापत्तनम से हैदराबाद जा रही थी। रेलवे अधिकारियों के मुताबिक सभी यात्री सुरक्षित हैं।
असम में जमीन विवाद को लेकर दो गुटों में झड़प, 3 लोगों की मौत
असम के बारपेटा जिले के सोरभोग इलाके में जमीन विवाद दो गुटों में झड़प हुई। इस दौरान एक महिला समेत तीन लोगों की मौत हो गई। वहीं, कई अन्य लोग घायल भी हुए हैं। बारपेटा SP अमिताभ सिन्हा ने बताया कि इस मामले में अब तक 14 लोगों को हिरासत में लिया है।
विश्व हिंदी सम्मेलन में विदेश मंत्री जयशंकर ने फिजी के राष्ट्रपति के साथ डाक टिकट जारी किया
भारत के विदेश मंत्री डॉ. एस. जयशंकर ने फिजी के राष्ट्रपति विलियम काटोनिवेरे के साथ नांदी में 12वें विश्व हिंदी सम्मेलन में एक डाक टिकट जारी किया। इस दौरान उन्होंने 6 पुस्तकों का विमोचन भी किया।
अंडर कंस्ट्रक्शन बिल्डिंग की 42वीं मंजिल से पत्थर कार पर गिरा, 2 लोगों की मौत
मुंबई के वर्ली इलाके में एक अंडर कंस्ट्रक्शन इमारत से पत्थर गिरने की वजह से हादसा हो गया। पत्थर 42वीं मंजिल से एक कार पर गिरा, जिससे कार सवार दो लोगों की मौत हो गई।